**

**РЕПУБЛИКА СРПСКА**

**ГРАДОНАЧЕЛНИК БИЈЕЉИНЕ**

**Градска управа Града Бијељина**

Трг Краља Петра I Карађорђевића бр. 1.Тел. +387 55 233-100 , [www.gradbijeljina.org](http://www.gradbijeljina.org)

**АКЦИОНИ ПЛАН**

*за отклањање неправилности и недостатака по Извјештају Главне службе за ревизију јавног сектора Републике Српске број РВ 063-18 од 13.12.2018. године*

***Бијељина, јануар 2019. године***

I – УВОД

По извршеној ревизији консолидованих финансијских извјештаја за кориснике буџета Града Бијељина за период 01.01.-31.12.2017. године Градоначелнику Града Бијељина је 17.12.2017.године достављен коначан Извјештај Главне службе за ревизију јавног сектора Републике Српске, број РВ 063-18 од 13.12.2018. године који укључује мишљење Главног ревизора и дате препоруке.

У складу са Законом о ревизији јавног сектора Републике Српске („Службени гласник Републике Српске“, број 98/05 и 20/14) Град Бијељина има обавезу да Главној служби за ревизију јавног сектора РС у року од 60 дана достави одговор у којем износи радње које су предузете ради превазилажења пропуста и неправилности утврђених у ревизорском извјештају.

Сходно томе, на 38. сједници Колегија од 21.11.2018. године донијет је Закључак да руководиоци организационих јединица Градске управе и свих нижих буџетских корисника, изврше детаљну анализу налаза ревизије и препоручених корекција из ревизорског Извјештаја, у циљу реализације Акционог плана за превазилажење утврђених пропуста и неправилности, који се доставља Главној служби. Припремљени Акциони план усваја Скупштина Града приликом упознавања са констатацијама ревизије из ревизорског Извјештаја и мишљењем Главног ревизора.

Акционим планом се обезбјеђују претпоставке за системски приступ у спровођењу потребних радњи, мјера и активности, како би се осигурала досљедна примјена прописаног оквира финансијског извјештаја и усклађеност пословања Града са релевантним прописима, у свим материјално значајним аспектима.

Реализација Акционог плана представља контролни механизам за праћење реализације препорука у реално остављеном временском оквиру и повратно информисање Скупштине града и Градоначелника.

Акциони план садржи: налазе и препоруке ревизора, носиоце за имплементацију препорука, препоручене рокове и конкретне мјере и активности као индикаторе спровођења препорука, како слиједи у наредном прегледу.

II – ПЛАН АКТИВНОСТИ И МЈЕРА ЗА ИЗВРШЕЊЕ ПРЕПОРУКА РЕВИЗИЈЕ

|  |  |  |  |  |  |
| --- | --- | --- | --- | --- | --- |
| Р.б | **Референца на рев. извјештај** | **Констатације и препоруке ревизора по Извјештају о ревизији** | **Носиоци активности** | **Рокови** | **Индикатори спровођења препоруке** |
| 1. | **Тачка 6.2. Биланс успјеха**  Тачка 6.2.1.  -Приходи | Препорука број 1:   * Да се добици од продаје непроизведене сталне имовине признају као приход у моменту извршене купопродје – закључења уговора о купопродаји | Одјељење за финансије и Одјељење за стамбено-комуналне послове и заштиту животне средине | Евиденције из 2017. г. кориговати у току израде финансијских извјештаја за 2018. г. Евиденције о продаји непроизведене имовине по новим уговорима из 2018. г. и надаље водити у складу са препорукама ревизора,континуирано | Евиденција о продаји непроизведене имовини вршиће се тако да се одмах по закључивању уговора о продаји евидентирају добици од продаје, као разлика између продајне и књиговодствене вриједности |
| **Тачка 6.2.**  **Биланс успјеха**  6.2.2.-Расходи | Препорука број 2:   * Да се приликом књижења пореза на додатну вриједност у издатим фактурама за закуп, као у осталим случајевима књижења пореза на додатну вриједност примјењују одредбе члана 79. став (2) Правилника о буџетским класификацијама, садржини рачуна и примјени контног плана за буџетске кориснике; | Одјељење за финансије | Континуирано | Обавезе по основу ПДВ-а евидентираће се на одговарајућим контима групе 223100.  Потраживања по основу ПДВ-а ће се евидентирати на одговарајућим контима групе 123700.  Уколико су обавезе веће од потраживања по основу ПДВ-а, разлика ће се књижити на потражну страну аналитичког конта 223169. |
| **Тачка 6.3. Биланс стања** Тачка 6.3.1.1. -Краткорочна финансијска имовина и разграничења | Препорука број 3:   * Да се потраживања за ненаплаћене накнаде и таксе, као и приход обрачунског карактера по основу пореских и других фискалних прописа признају у обрачунском периоду у којем су одговарајућа рјешења издавана у складу са обрачунском основном рачуноводства; | Одјељење за финансије и надлежна одјељења Градске управе | Континуирано | Одјељење за финансије и надлежна одјељења Градске управе одбезбиједиће ажурне евиденције да би се потраживања евидентирала у периоду ком су настала |
| Препорука број 4:   * да се потраживања за ненаплаћене накнаде и таксе које се односе на редовна потраживања по основу комуналне накнаде класификују на одговарајући економски код у складу са чланом 68. Правилника о буџетским класификацијама, садржини рачуна и примјени контног плана за буџетске кориснике; * да се текуће дознаке грађанима које се исплаћују из буџета Републике, општина и градова, односно обавезе за дознаке на име социјалне заштите које се исплаћују из буџета Републике, општина и градова класификују у складу са чл. 81. и 96. Правилника о буџетским класификацијама, садржини рачуна и примјени контног плана за буџетске кориснике; * презентације текућих доспијећа обавеза по основу емитованих обвезница и дугорочних зајмова вршити складу са у чланом 77. Правилника о буџетским класификацијама садржини рачуна и примјени контног плана за буџетске кориснике; | Одјељење за финансије | Континуирано | -Потраживања за комуналне накнаде евидентираће се на конту 123432-потраживања за ненаплаћене накнаде и таксе, умјесто на досадашњем конту 123917-остала краткорочна потраживања у земљи  -Евидентирање дознака на име социјалних заштите вршиће се на контима групе 416100  -Доспјеле обавезе по основу обвезница и дугорочних зајмова евидентираће се на контима групе 221200 и 221500. |
| Препорука број 5:   * Да се рачуноводственим политикама, прецизније дефинишу околности настанка и утврђивања износа потраживања од инвеститора по основу опремања градског грађевинског земљишта у властитој режији, како би се одредио рок након којег таква потраживања прелазе у суњива и спорна; | Одјељење за финансије и Одјељење за стамбено-комуналне послове и заштиту животне средине | Књиговодствене промјене настале по овим основама до 31.12.2018. године евидентираће се у року за израду годишних финансијских извјештаја Града за 2018. Годину  Рок за допуну правилника је  30.06.2019. године | -У одјељењу за финансије, у сарадњи са Одјељењем за стамбено-комуналне послове и заштиту животне средине устројиће се посебне евиденције везане за потраживања од инвеститора по основу опремања градског грађевинског земљишта у властитој режији.  -Одјељење за финансије ће у сарадњи са Одјељењем за стамбено-комуналне послове иозвршити допуну правилника о рачуноводству и рачуноводственим политикама ради регулисања евиденција о опремању градског грађевинског земљишта. |
| **Тачка 6.3. Биланс стања** Тачка 6.3.1.3. -Дугорочна финансијска имовина и разграничења | Препорука број 6:   * Да се консолидација ентитета јавног сектора који нису буџетски корисници врши у складу са чланом 123. Правилника о рачуноводству, рачуноводственим политикама и рачуноводственим процјенама за буџетске кориснике | Одјељење за финансије у сарадњи са ентитетима јавног сектора | У року за израду годишних финансијских извјештаја Града, континуирано | Други ентитети јавног сектора укључиће се у консолидовани финансиски извјештај Града у складу са параграфом 24. И 25. МРС ЈС 22, додавањем нето имовине/капитала из биланса стања појединих ентитета у консолидовани биланс стања Града. |
| Препорука број 7:   * Да се евидентирање инвестиционих улагања у зависним или повезаним лицима као и куповина акција или удјела у зависним или повезаним лицима врши на одговарајућу позицију активе , уз истовремено признавање одговарајуће позиције насталих издатака | Одјељење за финансије у сарадњи са нижим буџетским корисницима | У року за израду годишних финансијских извјештаја Града, континуирано | У току ревизије извршене су корекције евиденција оснивачких улагања у ЈП „Градско гробље“ ПД „Семберија“ д.о.о. „Бијељина гас“, односно прекњижавање са конта 311111-трајни извори на конто 331111-финансијски резултат ранијих година (налози број 143/18 од 29.10.2018. године и 201/18 од 27.12.2018. године.)  Одјељење за финансије ће у сарадњи са надлежним одјељењима Градске управе обезбједити планирање и евидентирање инвестиционих улагања у зависним или повезаним лицима, као и куповину акција или удјела на одговарајућим позицијама активе. |
| **Тачка 6.3. Биланс стања** Тачка 6.3.1.4. Нефинансијска имовина у сталним средствима | Препорука број 8:   * Да се у финанијским извјештајима врши признавање само оне нефинаснијске имовине у сталним средствима која задовољава захтјеве параграфа 14. (као и осталих параграфа) МРС-ЈС 17 – *Некретнине постројења и опрема*; | Скупштина Града; Одјељење за стамбено комуналне послове и заштиту животне средине ; А.Д. Водовод и канлизација; ЈП Градска топлана Д.О.О.; Одјељење за финансије | 31.12.2019. године. | Одјељење за стамбено комуналне послове и Одјељење за финансије ће у сарадњи са Министарством за финансије РС и осталим надлежним републичким институцијама припремити приједлог реализације ове препоруке и доставити је Скупштини Града на усвајање до 30.09.2019. године, а до краја године поступиће се у складу са тим одлукама. |
| **Тачка 6.3. Биланс стања** Тачка 6.3.2.2. -Дугорочне обавезе и разграничења | Препорука број 9:   * Да се не врши признавање дугорочних разграничених прихода и краткорочно разграничених прихода по основу продаје непроизведене сталне имовине | Одјељење за финансије и Одјељење за стамбено-комуналне послове и заштиту животне средине | Евиденције из 2017. г. кориговати у току израде финансијских извјештаја за 2018. г. Евиденције о продаји непроизведене имовине по новим уговорима из 2018. г. и надаље водити у складу са препорукама ревизора, континуирано | Евиденција о продаји непроизведене имовине вршиће се тако да се одмах по закључивању уговора о продаји евидентирају добици од продаје, као разлика између продајне и књиговодствене вриједности,евидентира се смањење вриједности непроизведене имовине, а неотплаћени дио евидентира на краткорочним и дугорочним потраживањима. |
| **Тачка 6.4 Биланс новчаних токова.** | Препорука број 10:   * Да се извјештај о новчаним токовима саставља у складу са захтјевима наведеним у МРС-ЈС 2- *Извјештај о новчаним токовима* | Одјељење за финансије | У року за израду годишних финансијских извјештаја Града за 2018. годину | Одјељење за финансије ће сачинити извјештај о новчаним токовима у скалду са МРС ЈС 2,прецизирајући податке о нето новчаним токовима из пословних активности, нето новчаним токовима из инвестиционих активности и нето новчаних токова из активности финансирања. |
| **Тачка 6.7.**  **Напомене уз ФИ** | Препорука број 11:   * Да се напомене/образложења уз годишње извјештаје састављају у складу са чланом 46. Правилника о финансијском извјештавању буџетских корисника, као и одговарајућим МРС-ЈС | Одјељење за финансије | У року за израду годишњих финансијских извјештаја Града за 2018. годину | Одјељење за финансије ће у Нотама за 2018. годину, детаљније образложити позиције финансијских извјештаја, у складу са одговарајућим правилима и МРС-РС. |
| 2. | **Тачка 6.3. Биланс стања** Тачка 6.3.3. -Ванбилансна евиденција | Препорука број 12:   * Препоручује се директору ЈУ Народна библиотека „Филип Вишњић“ Бијељина да обезбједи потпуну примјену члана 25. Правилника о начину и роковима вршења пописа и усклађивања књиговодственог са стварним стањем имовине и обавеза у ЈУ Народна библиотека „Филип Вишњић“ Бијељина. | ЈУ Народна библиотека "Филип Вишњић" | У року за израду годишних финансијских извјештаја Града за 2018. годину | ЈУ Народна библиотека "Филип Вишњић извршиће искњижавање износа од 17.429.00 КМ који се односи на стан у ванбилансној евиденцији ЈУ Народне библиотеке "Филип Вишњић“, |
| 3. | **Тачка 6.1.**  **-Извјештај о извршењу буџета**  6.1.1.1. Прихпди | **Препорука везана за усклађеност пословања**   * Препоручује се Градоначелнику да обезбједи да се ускладе нормативна акта Града Бијељина којима се регулише начин обрачуна и висина комуналне таксе за коришћење простора за паркирање на подручју Града. | Одјељење за стамбено комуналне послове и заштиту животне средине и ЈП Дирекција за изградњу и развој Града | 31.03.2019.године. | Одјељење за стамбено комуналне послове и заштиту животне средине у сарадњи са ЈП Дирекција за изградњу и развој Града ускладиће нормативна акта Града Бијељина којима се регулише начин обрачуна и висина комуналне таксе у складу са препорукама ревизије. |

III- ПРАЋЕЊЕ ПРОВОЂЕЊА ПРЕПОРУКА

Да би се осигурала имплементација препорука Главне службе, у складу са планираним активностима и предвиђеним роковима, потребно је обезбједити одговарајући мониторинг и периодично извјештавање.

Руководиоци свих организационих јединица Градске управе Града Бијељина и други запослени, који су одређени као носиоци односно извршиоци планираних активности и мјера на реализацији овог Плана, дужни су да најкасније у року од 30 дана од истека сваког квартала (до потпуне реализације препорука) поднесу извјештај о статусу препорука из свог ресора/надлежности.

Извјештај се доставља у електронској форми Предсједнику Комисије за интерну контролу и Јединици за интерну ревизију. Извјештај се сачињава у табеларној форми (wорд, ландсцапе формат) и садржи колоне:

1. тачка из РИ (прва колона из Акционог плана),
2. констатације и препоруке из Извештаја ревизије број РВ 063-18 друга колона из Акционог плана,
3. рок за препоруке,
4. индикатор спроведених препорука: образложење за препоруке које су спроведене до дана поношења извјештаја, уз навођење доказа, као и степен завршених активности које су у току (за препоруке које нису реализоване до рока за подношење извјештаја),
5. нови рок (за препоруке које нису реализоване до рока за подношење извјештаја).

Провјеру реализације препорука врши Главна служба за ревизију јавног сектора РС, у складу са законом и Јединица за интерну ревизију, према одобреном плану рада интерне ревизије.

Број:

Бијељина, ГРАДОНАЧЕЛНИК

Датум: 16.01.2019. године. Мићо Мићић